**Emulatorul de suflete. Umbra**

*Ion.mihaiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rătăcesc pe culoarele întunecate de sub pământ

şi mă întreb cine sunt, dacă sunt unde sunt,

căci nimeni nu-şi poartă aici conştiinţa sub piele,

aici sunt doar vise cu viaţa trăită în ele.

Mă întreb dacă sunt, cine sunt,

rătăcind sub pământ în cuvânt.

Mă apropii de fiecare lumină cu ochii avizi

şi-i închid cu durere când tu ochii tăi îi deschizi

şi laşi pe culoarele de sub pământ să pătrundă

iubirea ta parfumată păstrată într-o sticluţă rotundă.

Mă întreb dacă pot, cât mai pot

din tine pe mine, cel viu, să mă scot.

Risipesc ani în iluzii şi aş vrea să te mint

că de fapt eu sunt visul tău şi-am venit să te-alint,

că nu sunt decât o lumină care în beznă îţi pare drăguţă,

că nu sunt decât o amintire păstrată grijuliu în sticluţă.

Mă visez rătăcind sub pământ

cu tine în mine descânt.

Am să urc şi-am să pier purtând parfumul tău pe piele,

împodobit cu încă o iluzie precum o barcă cu vele

şi-am să aşez o floare cu miros de pământ

peste umbra ta tremurând în adânc de mormânt.

17 martie 2016, Bucureşti